ફેશન ડિઝાઇનર આરઝુ શાહ કહે છે કે, “ટ્રાઉઝર સાથે કોઈ પણ પ્રકારનાં ટોપ પહેરીને ટ્રેન્ડી લુક પ્રાપ્ત કરી શકાય છે. વળી આ એવું પરિધાન છે કે તમે દરેક સિઝનમાં પહેરી શકો છો. તમારી લંબાઇને આધારે અલગઅલગ પ્રકારનાં ટ્રાઉઝર પહેરીને તમે આકર્ષક દેખાઈ શકો છો.” જો તમારી લંબાઈ ઓછી હોય તો ક્રોપ્ડ ટ્રાઉઝર પહેરવું. ક્રોપ્ડ ટ્રાઉઝર પર ટીશર્ટ પહેરીને કૉલેજ ગર્લ જેવો દેખાવ પ્રાપ્ત કરી શકાય છે. વાઇલ્ડ લેન્થ ટ્રાઉઝર ઓફિસવેરમાં બેસ્ટ લુક આપે છે. વાઇલ્ડ લેન્થ ટ્રાઉઝર પર શર્ટ અને બ્લેઝર પહેરીને કોર્પોરેટ લુક પ્રાપ્ત કરી શકાય છે. બહાર ફરવા જવું હોય, ટ્રેકિંગ કે જોગિંગ કરવા માટે લક્સ ટ્રેક પેન્ટ એકદમ કમ્ફર્ટ ફિલ આપે છે. આ સિવાય ટ્રેપર્ડ પેન્ટ્સ, ચીનોઝ, ટેઇલર્ડ ટ્રાઉઝર, બેગી પેન્ટ્સ, પલાઝો જેવાં વૈવિધ્યસભર ટ્રાઉઝર દ્વારા એકદમ આકર્ષક દેખાવ પ્રાપ્ત કરી શકાય છે.